NORAKSTS

|  |  |
| --- | --- |
| 28.02.2019. | Nr.2/20 |

**LOKĀLPLĀNOJUMA ZEMESGABALIEM MIERA IELĀ 18 UN MIERA IELĀ 20, JELGAVĀ APSTIPRINĀŠANA UN SAISTOŠO NOTEIKUMU IZDOŠANA**

**Atklāti balsojot: PAR – 14** (I.Jakovels, S.Stoļarovs, L.Zīverts, A.Rublis, G.Kurlovičs, V.Ļevčenoks, M.Buškevics, R.Vectirāne, R.Šlegelmilhs, D.Olte, A.Garančs, I.Bandeniece, J.Strods, A.Rāviņš), **PRET –** nav, **ATTURAS** – nav,

Pamatojoties uz likuma „Par pašvaldībām” 14.panta otrās daļas 1.punktu, Teritorijas attīstības plānošanas likuma 12.panta pirmo daļu un 25.pantu, Ministru kabineta 2014.gada 14.oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 88.1. apakšpunktu, saskaņā ar Jelgavas pilsētas domes 2018.gada 26.aprīļa lēmumu Nr.6/8 „Par lokālplānojuma izstrādes uzsākšanu zemesgabaliem Miera ielā 18 un Miera ielā 20, Jelgavā, lai izdarītu grozījumus Jelgavas pilsētas teritorijas plānojumā, un darba uzdevuma apstiprināšanu”, Jelgavas pilsētas domes 2018.gada 20.decembra lēmumu Nr.15/9 „Par lokālplānojuma zemesgabaliem Miera ielā 18 un Miera ielā 20, Jelgavā redakcijas nodošanu publiskajai apspriešanai un atzinumu saņemšanai”, publiskās apspriešanas rezultātiem,

**JELGAVAS PILSĒTAS DOME NOLEMJ:**

1. Apstiprināt lokālplānojumu zemesgabaliem Miera ielā 18 un Miera ielā 20, Jelgavā (pielikumā).
2. Izdot Jelgavas pilsētas pašvaldības 2019.gada 28.februāra saistošos noteikumus Nr.19-6 “Lokālplānojuma zemesgabaliem Miera ielā 18 un Miera ielā 20, Jelgavā, teritorijas izmantošanas un apbūves noteikumu un grafiskās daļas – funkcionālā zonējuma apstiprināšana”.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Pašvaldības izpilddirektores sekretāre K.Simonova

2019.gada 28.februārī